b'\n_START_ARTICLE_\nJ\xc5\xabros traktorius\n_START_PARAGRAPH_\nJ\xc5\xabros traktorius \xe2\x80\x93 motorin\xc4\x97 transporto priemon\xc4\x97, skirta va\xc5\xbein\xc4\x97ti sekliais vandenimis lygiu dugnu ir perve\xc5\xbeti keleivius. Turi keleivin\xc4\x99 platform\xc4\x85, apie 2 m pakelt\xc4\x85 vir\xc5\xa1 ratinio traktoriaus tipo va\xc5\xbeiuokl\xc4\x97s._NEWLINE_Ankstyvieji j\xc5\xabros traktoriai tur\xc4\x97davo 20-40 AG galingumo varikl\xc4\xaf ir perve\xc5\xbedavo daugiausia 10 keleivi\xc5\xb3. J\xc5\xabros traktoriai buvo populiariausi apie 1930 m., buvo naudojami kaip unikali transporto priemon\xc4\x97, kuria ve\xc5\xbeiodavo \xc5\xbemones j\xc5\xabros seklumomis palei paj\xc5\xabrio vie\xc5\xa1bu\xc4\x8dius ir j\xc5\xabros kurort\xc5\xb3 pakrant\xc4\x97mis. Taip pat juos naudodavo ir kaip keltus \xc5\xbemon\xc4\x97ms kelti sekliomis vietomis._NEWLINE_\xc5\xa0iais laikais j\xc5\xabros traktoriai prakti\xc5\xa1kai i\xc5\xa1nyk\xc4\x99 \xe2\x80\x93 juos i\xc5\xa1st\xc5\xabm\xc4\x97 kateriai, valtys ir keltai laivai, nes jie efektyvesni ir patogesni.'